De forente arabiske emiraters flagg og våpen
Store norske leksikon,Geografi,Flagg og nasjonalsymboler,Flagg og våpen
De forente arabiske emiraters flagg, som ble tatt i bruk ved statens opprettelse i 1971, har en vertikal rød stripe innerst ved flaggstangen. Utenfor denne er det tre like brede, horisontale striper i grønt, hvitt og svart (regnet ovenfra). Disse fire fargene er de såkalte panarabiske farger.
Hvert av de sju emiratene har sine egne flagg, alle i rødt og hvitt (i ett tilfelle bare rødt). Disse fargene skriver seg fra en avtale mellom Storbritannia og en rekke stater i Persiabukta i 1820 og gjenfinnes fortsatt i staten Bahrains flagg. Statsvåpenet Statsvåpenet viser en jaktfalk med gule og hvite fjær og et felt på falkens bryst med en hvit dhow (seilskip) på rød bunn. Falken står på et rødt bånd med statens navn. Les mer i Store norske leksikon De forente arabiske emirater De forente arabiske emiraters historie De forente arabiske emiraters politiske system flagg heraldikk riksvåpen